cyanic-selkie/wikianc huggingface dataset:
2021. gada F1 sezona
Izmaiņas sezonas gaitā
Pēc kvalifikācijas Ņikita Mazepins saņēma pozitīvu koronavīrusa testu. Aizvietot viņu nebija iespējams, jo Haas komandai nebija cita pilota, kurš šajā Grand Prix būtu piedalījies vismaz vienā sesijā.
Sezonas kalendārs
2021. gada sezonā notika 22 Grand Prix.
COVID-19 pandēmijas radītās izmaiņas
Sāktonējā kalendārā tika iekļauts Ķīnas Grand Prix 11. aprīlī, tomēr ar pandēmiju saistīto pārvietošanās ierobežojumu dēļ tas tika atcelts. Tas tika aizvietots ar Emīlijas-Romanjas Grand Prix Imolas trasē, kas sākotnēji bija plānots kā vienreizējs Grand Prix 2020. gadā. Austrālijas Grand Prix, kas sākotnēji tika plānots 21. martā, tika pārcelts uz 21. novembri. Tā rezultātā tika izmainīti datumi Sanpaulu Grand Prix, Saūda Arābijas Grand Prix un Abū Dabī Grand Prix. 28. aprīlī tika paziņots, ka Kanādas Grand Prix otro gadu pēc kārtas tiks atcelts pandēmijas dēļ, to aizvietojot ar Turcijas Grand Prix. 14. maijā tika paziņots, ka Turcijas Grand Prix tiks atlikts ceļošanas ierobežojumu dēļ. Šī iemesla dēļ Francijas Grand Prix tiks pārcelts nedēļu ātrāk un tā vietā notiks Štīrijas Ģrand Prix. 4. jūnijā tika paziņots, ka 3. oktobrī plābnotais Singapūras Grand Prix tiks atcelts, pamatojot to ar drošības un loģistikas problēmām, kas saistītas ar pandēmiju. Tas tika aizvietots ar Turcijas Grand Prix. 6. jūlijā tika paziņots, ka Austrālijas Grand Prix otro gadu pēc kārtas tiks atcelts, zemā vakcinācijas īpatsvara, kā arī ceļošanas ierobežojumu Viktorijas štatā dēļ. 18. augustā tika paziņots par Japānas Grand Prix atcelšanu pandēmijas dēļ. 28. augustā tika publicēts atjaunotais kalendārs, kas sastāv no 22 sacīkstēm, Turcijas, Meksikas un Sanpaulu Grand Prix tiekot pārceltiem nedēļu vēlāk. Japānas Grand Prix netika aizvietots, kamēr Austrālijas Grand Prix vietā tika atstāta brīva vieta. 30. septembrī tika paziņots, ka aizstās atcelto.
Pilotu kopvērtējums
Punkti tiek piešķirti tikai tiem braucējiem, kuri sacīkstē finišē pirmajās desmit pozīcijās. Papildus punktu saņem tas, kurš veicis ātrāko apli, ja viņš finišējis starp pirmajiem desmit dalībniekiem. Sprinta kvalifikācijā punktus saņem pirmo trīs vietu ieguvēji.
Vienādu punktu skaita gadījumā kopvērtējumā augstāk ierindojas pilots, kuram ir vairāk uzvaru. Ja uzvaru skaits starp viņiem ir vienāds, augstāk ir tas pilots, kam ir vairāk otro vietu, utt. Ja šī procedūra neļauj noteikt rezultātu, pilotu secība tiks izvēlēta pēc FIA noteiktiem kritērijiem.
Piezīmes:
Konstruktoru kopvērtējums
Piezīmes:
Kana Osafune
Kana Osafune (ja; dzimusi ) ir japāņu futboliste, bijusi Japānas sieviešu futbola izlases dalībniece.
Jeruzalemes Ebreju universitāte
Jeruzalemes Ebreju universitāte (he, Ha-Universita ha-Ivrit bi-Yerushalayim, ar, Al-Jami'ah al-Ibriyyah fi al-Quds) ir Izraēlas otra vecākā universitāte. Tā dibināta 1918. gadā. Universitāti veido septiņas fakultātes, 100 pētniecības centri un 315 akadēmiskie departamenti. Trešdaļa no visiem Izraēlas doktorantiem studē tieši Jeruzalemes Ebreju universitātē.
Universitāti ir beiguši astoņi Nobela prēmijas laureāti:
Parastais vampīrsikspārnis
Parastais vampīrsikspārnis jeb pelēkbrūnais asinsūcējs (Desmodus rotundus) ir neliela izmēra asinsūcējs sikspārnis, kas pārtiek tikai no citu dzīvnieku asinīm. Sastopams Centrālamerikā un Dienvidamerikā tropu un subtropu reģionos, no Meksikas līdz Čīles ziemeļiem un Argentīnai.
Izskats un īpatnības
Parastais vampīrsikspārnis ir neliels, peles izmēra sikspārnis. Ķermeņa garums 8 cm, spārnu plētums 20 cm, bet svars 30 g. Vampīrsikspārņiem ir speciāls orgāns, kas atrodas nāšu tuvumā, ar kuru var labi uztvert upura ķermeņa temperatūras svārstības. Tiem ir arī īpašas formas deguns un mēle. Ap mēles malām ir divas rievas, caur kurām pārmaiņus tiek uzsūktas asinis. Uzlaizītās asinis pa dziļi iešķelto apakšlūpu iekļūst mutes dobumā. Sikspārņa siekalās ir speciāla ķīmiskā viela, kas novērš asins sarecēšanu.
Barība
Asinsūcējsikspārņi visbiežāk barojas ar govju, teļu, cūku un zirgu asinīm, par upuri izvēloties vājus indivīdus, kuri uzturas bara malā. Kad vampīrsikspārnis izvēlas upuri, vispirms brīdi riņķo ap to, pēc tam nolaižas uz zemes tā tuvumā. Vampīrsikspārnis kož vietā, kur asinsvadi ir tuvu ādai. Savam upurim vampīrsikspārnis piekļūst tik uzmanīgi un nedzirdami, ka tas gandrīz neko nejūt. Vampīrsikspārnis ar priekšzobiem no izvēlētās vietas notīra apmatojumu, un ar kā žilete asajiem ilkņiem nedaudz pāršķeļ ādu. Koduma vieta pārsvarā atrodas uz kakla vai pleciem, muguras vai locītavām. Kodiena laikā rētā iekļūst speciāla ķīmiska viela no vampīra siekalām, kas novērš asins sarecēšanu, tādēļ sikspārnis var nolaizīt izplūstošās asinis. Viss process ilgst tikai dažas minūtes. Bieži vien pie viena dzīvnieka barojas vairāki sikspārņi. Katrs pieaudzis vampīrsikspānis dienā izdzer apmēram 22 mililitrus asiņu, tas ir apmēram piecas tējkarotes.
Vairošanās
Salīdzinot ar citiem līdzīga lieluma zīdītājiem, vampīrsikspārņiem ir atšķirīga vairošanās stratēģija. Viņi ilgi dzīvo (savvaļā līdz 9 gadiem, nebrīvē līdz pat 20 gadiem), sasniedz dzimumgatavību 9-12 mēnešu vecumā. Vampīrsikspārņiem nav noteikta pārošanās perioda. Viņi pārojas visa gada garumā, ar galvu uz leju savā slēpnī, drošībā no ienaidniekiem, un pēc sešiem līdz astoņiem grūtniecības mēnešiem dzemdē vienu mazuli. Vampīrsikspārnis piedzimstot sver 40 procentus no mātītes masas. Mazuļi piedzimst akli, pirmās dienas pavada, pieķērušies mātes vēderam, un ir pilnīgi bezpalīdzīgi. Taču mazie aug un svarā pieņemas visai ātri. Jaunie vampīrsikspārņi jau trīs mēnešu vecumā bez piena dzer arī asinis.
Spēkozolu birzs
Raksturojums
Ozoli birzī izvietoti debesspusēm pieskaņotu staru formā dienvidrietumu, dienvidu un dienvidaustrumu virzienos. Birzs ir stādīta laika posmā no 2011. gada vasaras līdz 2013. gada vasarai. Tā atrodas tīruma malā 700 metrus uz ziemeļrietumiem no "Medņu" mājām. Pa teritoriju tiek rīkoti tūristu pārgājieni.
Parastais vampīrsikspārnis
Vampīrsikspārnis un cilvēki
Pelēkbrūnie vampīrsikspārņi ir bīstami liellopiem, jo var tos inficēt ar bīstamo trakumsēgu, turklāt šo nāvējošo slimību var pārnest arī uz cilvēku. Lai uzturētu vampīrsikspārņu skaitu noteiktās robežās, liellopiem tiek iešļircināta speciāla viela, kas novērš asins recēšanu. Tā nekaitē liellopiem, bet vampīrsikspārņiem izraisa iekšēju asiņošanu. Līdzīgu vielu pret asins recēšanu iesmērē noķerto sikspārņu kažokā un vēlāk šos dzīvniekus palaiž brīvībā. Kad viņi atgriežas savos slēpņos, šīs ķimikālijas nokļūst uz citiem indivīdiem. Lai gan ir mēģināts dažādi samazināt šo sikspārņu skaitu, taču tā arī neviens paņēmiens nav apdraudējis sugas eksistenci.
Spēkozolu birzs
Vēsture
2011. gadā Vidrižu pagasta "Medņu" viensētas 200. gadskārtā saimnieku Šmitu ģimene netālu no Aģes dižozola nolēma atstāt savu dabas mantojumu nākamajām paaudzēm. Vienā no tīrumiem, mežmalā Jāņu dienas rītā kopā ar viesiem uzsāka stādīt jaunu Spēkozolu birzi ar latviskajā dzīvesziņā nozīmīgu skaitu — trejdeviņiem, jeb divdesmit septiņiem ozoliem. 2012. gada 26. maijā Meža dienu ietvaros tika iestādīti nākamie deviņi ozoli, bet 2013. gada 3. maijā noslēdzošos deviņus ozolus saimnieki iestādīja Pasaules skautu organizācijas WOSM organizētā Messengers of Peace vispasaules labo darbu projekta ietvaros. .
Ņemot vērā, ka birzs aug vēsturiskajās lībiešu zemēs, lībiešu mantojumam veltītajā 2023. gadā, konsultējoties ar Latvijas Universitātes Humanitāro zinātņu fakultātes Somugristikas centru, Spēkozolu birzs nosaukums iztulkots arī lībiski – Joudtämšt.
Mālkalna dīķis
Mālkalna dīķis ir mākslīga ūdenskrātuve Cēsu novada Kaives pagastā uz dienvidrietumiem no Kaives.
Hercoga Jēkaba iela
Hercoga Jēkaba iela ir iela Jūrmalā, Slokas apkaimē. Hercoga Jēkaba iela sākas krustojumā ar Leona Paegles ielu un beidzas krustojumā ar Ventspils šoseju. Kopējais ielas garums ir 370 metri, tā ir klāta ar asfalta segumu. Hercoga Jēkaba ielā satiksmes kustība norit vienā joslā. Ielā ir savrupmāju un vasarnīcu apbūve.
Ielu savienojumi
Hercoga Jēkaba iela ir savienota ar šādām ielām:
Mālkalna dīķis
Uzstādināta uz Risenes pietekas Asiņupes. Uz ziemeļaustrumiem no ezera atrodas valsts autoceļš V307 (Vecpiebalga—Skujene).
Džeraldīna Čaplina
Džeraldīna Lī Čaplina (en, dzimusi ) ir amerikāņu aktrise. Džeraldīna ir aktiera Čārlija Čaplina vecākā meita.
Čaplinas pirmā nozīmīgā loma bija Deivida Līna filmā "Doktors Živago" (1965), par ko viņu nominēta Zelta globusa balvai. Vēlāk piedalījusies arī vairākās Brodvejas lugās. Savu otro Zelta globusa nomināciju saņēmusi par dalību Roberta Oltmena filmā "Našvila" (1975). Nominēta arī BAFTA kino balvai par lomu filmā Welcome to L.A. (1976). Par savas vecāsmātes lomu filmā "Čaplins" (1992) Čaplinu trešo reizi nominēja Zelta globusa balvai.
Čaplina piedalījusies arī vairākās kritiķu atzītās Francijas un Spānijas filmās. Par lomu Spānijas filmā En la ciudad sin límites (2002) viņa saņēma Goya balvu.
Piedalījusies Netflix seriāla "Kronis" (2019) trešajā sezonā.
Symbolic
Symbolic ir 2003. gadā Kuldīgā izveidota Latvijas folkroka un folkmetāla grupa.
Vēsture
Symbolic pirmsākumi meklējami 2000. gadā, taču kā grupa tā izveidota 2003. gadā, lai uzstātos mūzikas un mākslas festivālā „Bildes 2003”, kad arī izdeva folkmetālu dziesmu „Daugaviņa” ar Niku Matvejevu. 2010. gadā grupa izdeva ar Indygo vokālistu Mārtiņu Vateru ierakstītu dziesmu „Mājas tālumā”, bet 2016. gadā dziesmu „Mēnestiņis, karavīris”, kur iedziedāja un kokles un stabuli iespēlēja folkloriste Dina Liepa.
2017. gadā Lauska laida klajā Symbolic debijas albumu „Mūžam saule debesīs”, ko grupa ierakstīja gada laikā, un kurā iekļautas jau kopš grupas pirmsākumiem sarakstītas dziesmas. Albuma dziesmu vārdiem pamatā ņemtas latviešu tautasdziesmas, tautas mūzikas instrumentus kā viesmūziķe iespēlēja Dina Liepa, bet divās dziesmās dzied Niks Matvejevs, savukārt vāka noformējumu veidoja māksliniece Mētra Drulle.
Pauls Aldiņš
Pauls Aldiņš (1971—2020) bija latviešu ārsts infektologs, hepatologs un augstskolas docētājs, miris pēc inficēšanās ar SARS-CoV-2 vīrusu COVID-19 pandēmijas laikā.
Dzīvesgājums
Dzimis 1971. gada 8. aprīlī Rīgā akadēmiskās airēšanas trenera un ārstes ģimenē. Mācījās Rīgas 64. vidusskolā (1978—1989), studēja Latvijas Medicīnas akadēmijas (AML) Ārstniecības fakultātē (1989—1995), tad klīniskajā rezidentūrā infektoloģijas specialitātē (1995—1998). 1989. gadā viņu uzņēma akadēmiskajā vienībā "Austrums".
Strādāja Latvijas Infektoloģijas centrā par HIV/AIDS nodaļas vadītāju, kopš 2009. gada par Paula Stradiņa Klīniskās universitātes slimnīcas (PSKUS) Infekciju slimību ārstēšanas un hospitālās epidemioloģijas konsultatīvā dienesta ārstu. No 2015. gada bija Rīgas Stradiņa universitātes (RSU) Infektoloģijas katedras lektors.
Pauls Aldiņš bija viens no HIV, imūnsupresēto pacientu un vīrusa hepatīta modernās ārstēšanas pamatlicējiem Latvijā. Miris 2020. gada 31. decembrī no COVID-19 izraisītām komplikācijām. Izvadīts no Rīgas Svētā Pāvila evaņģēliski luteriskās baznīcas, apbedīts Rīgas I Meža kapos.
Tētuka meitiņas
"Tētuka meitiņas" ir par ģimenes terapeitu Sergeju Vasņecovu, kuru sieva pametusi un atstājusi ar piecām meitām. Galvenās lomas tajā attēlo Andrejs Ļeonovs, Miroslava Karpoviča, Anastasija Sivajeva, Darja Meļņikova, Elizabeta Arzamasova, Jekaterina Staršova, Nonna Grišajeva.
Sākotnēji tika ieplānotas vienīgi 60 sērijas, taču augsto reitingu dēļ seriāla uzņemšanu tika izlemts turpināt. "Tētuka meitiņas" bija viens no skatītākajiem komēdijseriāliem Krievijā.
Ir prēmijas ТЭФИ.
Janīna Jalinska
Janīna Jalinska (dzimusi ) ir latviešu ekonomiste, juriste, pašvaldību darbiniece, politiķe. Bijusi 13. Saeimas deputāte, pārstāvot Daugavpils novada partiju un Zaļo un Zemnieku savienību. Iepriekš ilgus gadus darbojusies pašvaldībās, bijusi Daugavpils rajona padomes priekšsēdētāja (2005—2009) un Daugavpils novada domes priekšsēdētāja (2009—2018).
Biogrāfija
1977. gadā ieguvusi ekonomista izglītību, 2002. gadā Sociālo tehnoloģiju augstskolā — jurista izglītību. Dzīvo Augšdaugavas novada Līksnas pagastā.
Politiskā darbība
J. Jalinska bijusi Līksnas pagasta (sākotnēji ciema) vadībā kopš 1984. gada. 1994. gada Latvijas pašvaldību vēlēšanās ievēlēta Līksnas pagasta padomē, kā arī ievēlēta par pagasta padomes priekšsēdētāju. Tādu pašu vēlētāju un ievēlēto deputātu atbalstu J. Jalinska saņēma arī 1997., 2001. un 2005. gada pašvaldību vēlēšanās. Pēc 1997. gada pašvaldību vēlēšanām vina kļuva arī par Daugavpils rajona padomes priekšsēdētāju, saglabājot šo amatu līdz pat 2009. gadam, kad mainījās administratīvais iedalījums.
Kopš 2005. gada pārstāvēja Latvijas Zemnieku savienību. 2009. gada Latvijas pašvaldību vēlēšanās ievēlēta Daugavpils novada domē no LPP/LC saraksta, kā arī tika ievēlēta par novada domes priekšsēdētāju. 2013. gada pašvaldību vēlēšanās atkal ievēlēta Daugavpils novada domē, šoreiz jau no gadu iepriekš dibinātās Daugavpils novada partijas, atkārtoti ievēlēta par novada domes priekšsēdētāju. Šādu pat vēlētāju un ievēlēto deputātu atbalstu J. Jalinska saņēma arī 2017. gada pašvaldību vēlēšanās.
2018. gadā J. Jalinska tika ievēlēta 13. Saeimā no Zaļo un Zemnieku savienības saraksta, pārstāvot tajā Daugavpils novada partiju.
Okulovka
Okulovka ir pilsēta Krievijā, Novgorodas apgabala centrālajā daļā, Okulovkas rajona centrs, stacija Sanktpēterburgas - Maskavas ātrgaitas dzelzceļa "Sapsan" līnijā. Pilsēta atrodas Valdaja augstienē, pie Mstas upes pietekas Peretnas.
Vēsture
Rakstos Okulovka pirmoreiz minēta 1495. gadā. Mūsdienu pilsētas attīstība iesākās līdz ar dzelzceļa stacijas izbūvi 1851. gadā. Rajona centrs no 1927. gada. 1928. gadā Okulovka tika atzīta par strādnieku ciematu. Otrā pasaules kara laikā apdzīvoto vietu neieņēma vācu karaspēks, tā kādu laiku atradās netālu no frontes līnijas. 1965. gadā, apvienojot Okulovkas un Parahinas-Podubjes strādnieku ciematus, tika izveidota Okulovkas pilsēta.
Portugāles grāfu uzskaitījums
Šajā uzskaitījumā apkopoti Portugāles grāfistes valdnieki jeb grāfi Portugāles grāfiste tika izveidota 868. gadā, bet 1139. gadā to Afonsu I pārveidoja par Portugāles karalisti.
2 Chainz
Tauīds Eps (Tauheed Epps, dzimis 1977. gada 12. septembrī), profesionāli pazīstams kā 2 Chainz, ir amerikāņu hiphopa ierakstu mākslinieks. Guvis popularitāti ar tādiem singliem kā "Riot", "No Lie" un "I'm Different". 2 Chainz ir bijis "Playaz Circle" dalībnieks. Reperis ir sadarbojies ar tādiem māksliniekiem kā Drake, Lil Wayne un Gucci Mane.
Diskogrāfija
Studijas albumi
Orests
Orests ir sengrieķu mitoloģijas tēls no Pelopidas ģimenes, Agamemnona un Klitemnestras dēls, Elektras un Ifigēnijas brālis. Oresta ģimene tika nolādēta. Kad viņš bija bērns, viņa mātes mīļākais Egists nogalināj viņa tēvu; Orests spēja aizbēgt un ieguva izglītību ārzemēs. Pieaugušā vecumā viņš atgriezās Mikēnās un pēc Apollona pavēles nogalināja savu māti un Egistu, lai atriebtu tēvu.
1905. gada iela (Jūrmala)
1905. gada iela ir iela Jūrmalā, Kauguru apkaimē. 1905. gada iela sākas krustojumā ar Skrundas ielu un beidzas krustojumā ar Litenes ielu. Kopējais ielas garums ir 430 metri, tā ir klāta ar grants segumu. 1905. gada ielā satiksmes kustība norit vienā joslā. Ielā ir savrupmāju un vasarnīcu apbūve.
Ielu savienojumi
1905. gada iela ir savienota ar šādām ielām:
Jānis Serģis
Jānis Serģis (dzimis Cēsīs,  miris ) bija latviešu motokrosa braucējs.
Karjera
Karjeru sācis kā soloklases braucējs. Vienu gadus startējis arī starptautiskajā Šmerļa motokrosā. 1968. gadā sacensībās Igaunijā viņš guva kājas savainojumu un pārgāja uz blakusvāģu motokrosu.
Sākotnēji blakusvāģu motokrosā startējis ar brāli Pēteri, kurš pirms tam arī brauca soloklasē. Kopā ar brāli izcīnījuši otro vietu Baltijas čempionātā pirmajā gadā pēc pāriešanas uz blakusvāģu motokrosu. Karjeras laikā trīs reizes izcīnījis medaļu PSRS čempionātā — divas uzvaras un viena trešā vieta. Uzvaras tika gūtas 1971. gadā kopā ar Gunti Miglu un 1974. gadā ar Aldi Jansonu, savukārt 1982. gadā ar Jāni Suipi smagajā klasē tika izcīnīta bronza. Bijis sava dēla, pieckārtējā pasaules čempiona blakusvāģu motokrosā Kristera Serģa pirmais treneris. Pats J. Serģis karjeru beidzis 1992. gadā, kad panākumus sāka gūt viņa dēls Kristers.
1997. gadā viņš saņēma trešās šķiras Triju Zvaigžņu ordeni. 2011. gada decembrī viņš saņēma Latvijas Gada balvu sportā par mūža ieguldījumu.
Ilērs Spanogs
Ilērs Frederiks Spanogs (fr; dzimis, miršanas datums nav zināms) bija beļģu futbolists, olimpiskās bronzas medaļas ieguvējs 1900. gada vasaras olimpiskajās spēlēs.
Spanogs 1900. gada vasaras olimpiskajās spēlēs startēja Jauktās komandas Université de Bruxelles sastāvā. Komanda futbola turnīrā izcīnīja bronzas medaļu. Viņš ir viens no vārtu autoriem spēlē pret Francijas komandu Club Français.
Jānis Lūsis
Jānis Lūsis var būt:
Solnoka
Solnoka (hu, ) ir pilsēta Ungārijas centrālajā daļā, Jāsas-Naģkunas-Solnokas meģē. 2017. gadā Solnokā dzīvoja 71,3 tūkstoši iedzīvotāju. Pilsēta atrodas Tisas upes krastos.
Lora Buša
Lora Leina Velša Buša (en; dzimusi ) ir amerikāņu autore, skolotāja, bibliotekāre. Laikā no 2001. līdz 2009. gadam bijusi ASV pirmā lēdija.
1968. gadā absolvējusi Dienvidu metodistu universitāti, pēc tam kļuvusi par sākumskolas skolotāju. Pēc Teksasas universitātes Ostinā absolvēšanas strādājusi par bibliotekāri. 1977. gadā iepazinusies ar Džordžu V. Bušu, vēlāk tajā pašā gadā viņi arī apprecējās.
Politikā iesaistījusies pēc apprecēšanās, 1995. gadā līdz ar vīra ievēlēšanu Teksasas gubernatora amatā kļuvusi par Teksasas pirmo lēdiju. 2000. gadā palīdzējusi vīram ASV prezidenta vēlēšanās uzvarēt demokrātu Elu Goru. Gallup veiktajā aptaujā viņa tika iebalsota kā viena no populārākajām pirmajām lēdijām. 2010. gadā izdevusi savus memuārus Spoken from the Heart.
Farvelas rags
Farvelas rags (da) jeb Ūmmannarsuaks (kl) ir Grenlandes tālākais dienvidu punkts. Atdala Atlantijas okeānu no Labradoras jūras. Atrodas vairāk uz dienvidiem nekā Helsinki vai Sanktpēterburga. Rags atrodas uz nelielās Egersas salas, nevis pašas Grenlandes.
Atceries mani
Filmā tiek parādītas attiecības starp diviem studentiem: Taileru, kura vecāki ir šķīrušies pēc Tailera brāļa Maikla pašnāvības, un Eliju, kura bija mātes slepkavības lieciniece.
Kēniggrecas kauja
Kēniggrecas kauja jeb Sadovas kauja (de, cs) bija izšķirošā kauja Austrijas—Prūsijas kara laikā. Tā notika uz ziemeļaustrumiem no Kēniggrecas (mūsdienu Hradeckrāloves).
Kaujas iznākumu Prūsijas labā lielā mērā noteica prūšu kājnieku manevrēšanas spējas un labāki ieroči (prūšiem bruņojumā bija modernās Dreizes šautenes), kā arī austriešu armijas daudznacionālais sastāvs — kaujas otrajā pusē tūkstošiem rumāņu un itāļu dezertēja.
Harijs Korners
Korners startēja 1900. gada vasaras olimpiskajās spēlēs kriketa turnīrā. Viņš bija viens no Lielbritānijas kriketa komandas Devon and Somerset Wanderers pārstāvjiem, kuri pieveicot Francijas kriketa komandu French Athletic Club Union, ieguva zelta medaļu.
Kēniggrecas kauja
Kaujas iznākums
Kēnigsgrecas kauja bija izšķirošā Austrijas-Prūsijas kara kauja 1866. gadā. Pēc kaujas ģenerālis L. Bēnedeks atvilka savas armijas paliekas uz Olomoucu, tā nosedzot ceļu uz Ungāriju, bet Vīni atstājot bez pienācīgas aizsardzības. Lai gan Austrijas impērijai joprojām bija militāras spējas pretoties, tomēr mazāk nekā mēnesi pēc kaujas tika parakstīts miera līgums, kas izbeidza šo karu.
1866. gada jūlijā pēc uzvaras pie Kēnigsgrecas Leipcigas ģeogrāfijas profesors Oskars Pešels laikrakstā "Zagranica", kuru viņš rediģēja, rakstīja: "Sabiedrības izglītošanai karā ir izšķiroša nozīme. Kad prūši sakāva austriešus, tā bija prūšu skolotāja uzvara pār austriešu skolas skolotāju".
Lucky-7
Lucky-7 ir Čehijas tehnoloģiju demonstrācijas nanopavadonis. Tas orbītā tika palaists. Pavadonis ir daļēji darbspējīgs. Projektu vada uzņēmums SkyFox Labs.
Pavadonis tika izveidots, lai pārbaudītu kosmosa vides ietekmi uz komerciāli pieejamās elektronikas uzticamību, pamatojoties uz vismodernākajiem pusvadītājiem. Tajā ir arī radiācijas sensori ar iespēju fiksēt gamma uzliesmojumus un kamera, lai novērotu ziemeļblāzmu.
Uzbūve
Eksperimentālās iekārtas sastāv no:
Priekšvēsture
Čehijas Tehniskās universitātes Prāgā (ČVUT) kopš 2011. gada strādāja pie CzechTechSat-1 pavadoņa izveides. 2014. gadā, pēc studentu komandas izformēšanas un stipendijas beigām, projektu pārņēma mazs Čehijas uzņēmums SkyFox Labs. Izstrādātā aparatūra tomēr palika ČVUT, un SkyFox Labs jau no paša sākuma sāka izstrādāt daudzus komponentus.
Lidojuma gaita
Lucky-7 tika palaists 05:41 UTC ar nesējraķeti Sojuz-2.1b / Fregat-M no Vostočnija kosmodroma starta laukuma 1S. Tas bija sekundārā krava Krievijas meteoroloģiskais pavadonim Meteor-M № 2-2. Pavadonis tika ievadīts solārsinhronā orbītā ar augstumu aptuveni 530 km.
Bramall Lane
Stadions tika atklāts 1855. gadā kā kriketa stadions. Sākotnēji to izmantoja kriketa klubs Yorkshire CCC. Pirmā futbola spēlē tajā tika nospēlēta starp Sheffield FC un Hallam FC. Bramall Lane ir vecākais stadions pasaulē, kurā joprojām notiek profesionālas futbola spēles. 1878. gadā tajā tika aizvadīta pasaulē pirmā futbola spēle ar mākslīgo apgaismojumu.
Līdz Vemblija stadiona atklāšanai (1923. gadā) šajā stadionā regulāri mačus aizvadīja arī Anglijas futbola izlase. 1912. gadā Bramall Lane notika FA kausa fināla pārspēle, kurā Barnsley FC papildlaikā ar 1:0 pieveica West Bromwich Albion. Stadiona apmeklētības rekords tika sasniegts, kad FA kausa spēli starp Sheffield United un Leeds United noraudzījās 68 287 skatītāji.
Stadions tika izvēlēts par vienu no 2022. gada Eiropas čempionāta futbolā sievietēm norises vietām.
Nanase Kirjū
Nanase Kirjū (ja; dzimusi ) ir japāņu futboliste, bijusi Japānas sieviešu futbola izlases dalībniece.
Enso Peress
Enso Nikolass Peress Segi (es; dzimis ) ir Argentīnas futbolists, pussargs, Argentīnas futbola izlases dalībnieks. Kopš 2017. gada spēlē Buenosairesas "River Plate" sastāvā.
Sasniegumi
Estudiantes
River Plate
Montserratas futbola izlase
Montserratas futbola izlase ir nacionālā futbola komanda, kas pārstāv Montserratu starptautiskās futbola sacensībās. Montserratas futbola izlasi pārvalda Montserratas Futbola asociācija.
Slepkavība Kviselē
Slepkavība Kviselē bija slepkavība, kas izdarīta 2014. gada 8. oktobrī Dānijas ciematā Kviselē (Kvissel). 40 gadus vecā Tīne Rēmere Holtegārda nāvējoši tika sadurta miegā. Viņas 16 gadus vecajai meitai Lisai Borhai 2015. gada 14. septembrī tika piespriests deviņu gadu cietumsods par mātes slepkavību. Borhas draugam, 29 gadus vecajam Bakhtiāram Muhamedam Abdullāham, tika piespriests 13 gadu cietumsods, kam sekos deportācija. Slepkavība tika atspoguļota starptautiskā mērogā, un avoti uzsvēra, ka Borha tieši pirms slepkavības ir skatījusies Islāma valsts Irākā un Levantē nāvessodu video. Atsauces:
Pamatinformācija
Kvisele, kuras iedzīvotāju skaits 2014. gadā bija 412, ir Frederikshānas pašvaldības ciems, kas ir tālākā ziemeļu Dānijas pašvaldība. Borha tur dzīvoja kopā ar māti, patēvu Jensu Holtegārdu un dvīņu māsu. Tiek ziņots, ka viņa bija attiecībās ar islāma ekstrēmistu, kurš pameta grupējumu, lai atgrieztos pie savas ģimenes Zviedrijā. Pēc tam viņa netālajā bēgļu centrā tikās ar Abdullāhu, kurš sākotnēji ir no Irākas. Jenss Holtegārds paziņoja, ka Borha ir "pilnīgi nekritiski aizrautīga" par migrantiem un Islāma valsti Irākā un Levantē. Viņa sanaidojās ar vecākiem par attiecībām ar Abdullāhu, liekot dvīņu māsai pamest māju uz laiku. Lisa Borha parādīja māsai nazi un apgalvoja, ka slepkavos viņu māti — draudus, kas netika uztverti nopietni.
Uzbrukums un arests
Lietojot miega zāles, Lisas māte Tīne Rēmere Holtegārda bija miegā, kad viņa vismaz 20 reizes tika sadurta krūtīs.
Borha, kura saskaņā ar datoru ierakstiem bija skatīusies ISIL nāvessodu video, tostarp Deivida Hainesa un Alana Henninga video, sazinājās ar policiju, apgalvojot, ka viņas māte ir kliegusi un redzējusi, ka “baltais vīrietis” bēg prom no viņu mājām. Viņa bija vienaldzīga, kad policija viņu informēja, ka viņas māte ir nogalināta. Abdullāhs nebija klāt kad ieradās policija, bet tika arestēts, pamatojoties uz kriminālistikas pierādījumiem.
Tiesas process un notiesāšana
Borha un Abdullāhs tika tiesāti Hjeringas tiesā. Prokuratūra apgalvoja, ka atbildību pastiprinoši apstākļi bija slepkavības plānošanas un izpildes nežēlība, Rēmere Holtegārda lietoja miega zāles, kā arī noziegums notika upura mājās. Viņi arī apgalvoja, ka pāris plāno cīnīties Sīrijas pilsoņu karā. Aizstāvībā tika teikts, ka Borhas sods būtu jāsamazina viņas jaunības dēļ un tāpēc, ka viņa atrodas sliktā citu personu ietekmē. Tiesa nevarēja pierādīt, kurš no pāra veica saduršanu; gan Borha, gan Abdullāhs tika atzīti par vainīgiem slepkavībā. Borhas sodu ierosināja prokuratūra, un tas bija iespējams sakarā ar 2010. gada likuma grozījumiem, kas atcēla iepriekšējo maksimālo astoņu gadu sodu noziedzniekiem līdz 18 gadu vecumam; viņai tika pavēlēts izciest pirmo gadu nepilngadīgo aizturēšanā, bet atlikušos astoņus — cietumā.
Viņas patēvs Dānijas laikrakstam BT sacīja, ka nepiekrīt tiesas psihologu secinājumam, ka Borhas psiholoģijā parādījās psihopātiski elementi, apgalvojot, ka pēc sapazīšānās ar Abdullāhu viņa radikāli mainījās. Viņš arī pauda bažas, ka viņa cietumā vēl vairāk radikalizēsies. Intervijā Se og Hør viņš atzinās, ka pēc vienpadsmit gadu partnera slepkavības jutās tik trausls kā "ķīniešu porcelāna lelle", gulēja 14 stundas dienā un viņam tika izrakstītas zāles pret trauksmi.
Jason-1
Jason-1 bija okeanogrāfijas pavadonis, ASV (NASA) un Francijas (CNES) kopprojekts. Tas bija paredzēts globālās okeāna cirkulācijas novērošanai, okeāna un atmosfēras mijiedarbības pētījumiem, globālā klimata prognožu uzlabošanai un tādu fenomenu kā El Ninjo novērošanai.
Jason-1 tika gatavots kā turpinājums misijai TOPEX/Poseidon, kas veica okeāna virsmas kartografēšanu no 1992. līdz 2005. gadam. Pavadonis nosaukts grieķu mitoloģijas varoņa Jāsona vārdā. Palaists 2001. gada decembrī. Sākotnēji misija bija paredzēta trīs gadiem, bet tas nokalpoja vairāk nekā 11 gadus, līdz 2013. gada jūnijam.
Kosmisko aparātu izgatavoja Thales Alenia Space uz Proteus platformas bāzes. Instrumenti:
Jason-1 tika palaists 15:07 UTC ar nesējraķeti Delta II (konfigurācija Delta-7920 10C) no Vandenberga Gaisa spēku bāzes.
Pirmo mēnešu laikā Jason-1 atradās gandrīz tajā pašā orbītā, kā TOPEX/Poseidon, kas ļāva tam veikt kalibrāciju. Pēc testēšanas fāzes beigām vecais pavadonis tika pārvietots citā orbītā. Jason-1 vienu un to pašu apgabalu pārlidoja ik pēc 10 dienām.
2009. gadā Jason-1 pārvietots orbītā otrpus Zemei, attiecībā pret Ocean Surface Topography Mission (Jason-2), kurš palaists 2008. gadā.
2012. gada pavasarī Jason-1 pārvietots "kapsētas" orbītā, iztērējot tā degvielas krājumus un pārkonfigurējot kosmisko aparātu tā, lai varētu veikt Zemes gravitācijas lauka mērījumus virs okeāniem.
Pēdējais signāls no Jason-1 saņemts. Pēc neveiksmīgiem mēģinājumiem nodibināt kontaktu ar to, jūlija sākumā pavadonis tika atzīts par zaudētu.
Nothing Else Matters
Nothing Else Matters ir amerikāņu smagā metāla grupas Metallica dziesma. Šis bija grupas trešais singls no piektā studijas albuma Metallica. Dziesmas autori ir Džeimss Hetfīlds un Larss Ulriks.
Šī tiek uzskatīta par vienu no populārākajām grupas dziesmām. Viena no nedaudzajām grupas dziesmām, kurās ģitāras solo izpilda Hetfīlds, nevis Kērks Hemets. Singls ierindojās 11. vietā Billboard Mainstream Rock topā. Vairākās valstīs singls tika sertificēts ar platīna diska statusu.
1615. gads Latvijā
Šajā lapā ir apkopoti '''1615. gada notikumi Latvijā''', kuras Kurzemes, Zemgales un Sēlijas vēsturiskās zemes atradās Kurzemes un Zemgales hercogistes sastāvā, bet Vidzemes un Latgales vēsturiskās zemes Pārdaugavas Livonijas hercogistes sastāvā. Kurzemes ziemeļdaļā atradās Piltenes apgabals, kurš nebija pakļauts Kurzemes hercogistei. Šajā laikā pēc pamiera nolēgšanas līdz 1617. gadam bija pierimis Poļu-zviedru karš starp Polijas-Lietuvas kopvalsts un Zviedrijas karalistes karaspēkiem.
Griezes kustība
Griezes kustība jeb rotācijas kustība ir absolūti cieta ķermeņa mehāniska kustība, ar kuru parasti saprot griešanos ap nekustīgu asi: visi ķermeņa punkti kustas pa riņķa līnijām, kas atrodas paralēlās plaknēs un kuru centri atrodas uz vienas griešanās ass. Šī ass var iet caur ķermeni vai atrasties ārpus tā.
Griešanās var norisināties arī ap kustīgu asi, kā arī ap nekustīgu punktu, tādā gadījumā visi ķermeņa punkti pārvietojas pa sfērām ar kopīgu rotācijas centru, šādu kustību var uzskatīt par griešanos ap asi, kas iet caur rotācijas centru un maina savu virzienu.
Platons (krāteris)
Platons ir triecienkrāteris Mēness redzamajā pusē. Atrodas Mēness ziemeļdaļā, uz dienvidiem no Aukstuma jūras. Nodēvēts sengrieķu filozofa Platona vārdā. Vārdu pirmoreiz lietoja Džovanni Batista Ričoli uz 1651. gadā izdotas Mēness kartes, 1935. gadā vārdu apstiprinājusi Starptautiskā Astronomijas savienība.
Krāteris ir izveidojies pirms apmēram 3,84 miljardiem gadu. Platona krātera dibenu pilnībā aizpildījusi lava, tas atrodas apmēram 500 m augstāk nekā Lietus jūras virsma un ir daudz tumšāks par apkārtējo virsmu. Poļu astronoms Johanness Hevēlijs to dēvēja par Lielo Melno ezeru (Lacus Niger Major). Krātera valnis nav vienmērīgs pēc augstuma, tam ir vairākas izteiktas virsotnes, vaļņa rietumdaļā augstākā ir Zēta (ζ) virsotne (2900 m no krātera dibena), austrumdaļā augstākās ir Gamma (γ) – 3200 m, Delta (δ) – 2600 m un Epsilons (ε) – 1900 m. Platons pēc formas ir apaļš krāteris, lai gan no Zemes izskatās eliptisks.
Platona krāterī ir fiksētas 40 pārejošas Mēness parādības, tas pēc skaita ir otrs lielākais rādītājs. Šeit ir novērota gaišu plankumu parādīšanās, krātera dibena apgaismotā sektora spilgtuma maiņa u.c. parādības, kurām tieša izskaidrojuma nav vai arī tās tiek skaidrotas ar novērošanas apstākļu īpatnībām.
Pavadoņkrāteri
Uz Mēness kartēm šie krāteri tiek apzīmēti ar burtu uz krātera malas, kas ir tuvāk Platona krāterim.
Krāteris Platons A 2000. gadā tika pārdēvēts par Bliss.
Arsēns un vecas mežģīnes
"Arsēns un vecas mežģīnes" (en) ir 1944. gada ASV melnā kinokomēdija, kuras režisors ir Frenks Kapra. Filmā galvenās lomas atveido Kerijs Grānts, Reimonds Mesijs, Džeks Kārsons, Priscilla Leina, Pēters Lorre, Edvards Everets Hortons, Džeimss Glīsons, Džozefīne Halla, Džīna Edeira un Džons Aleksandrs. Filma balstīta uz tāda paša nosaukuma Džozefa Keselringa 1941. gada lugu. Orģināli filmai bija jāiznāk jau 1942. gada septembrī, tomēr luga bija tik sekmīga, ka to izrādīja trīs ar pusi gadus, tādējādi liedzot filmai iznākt vēl divus gadus.
Filma stāsta par rakstnieku Mortimeru Brūsteru, kurš savā kāzu dienā uzzina, ka viņa tantes ir sērijveida slepkavas.
Galvenā Mortimera Brūstera loma sākotnēji bija paredzēta Bobam Houpam, bet ar Paramount Pictures noslēgtā līguma dēļ, viņš lomu nesaņēma. Kapra uzrunāja arī Džeku Beniju un Ričardu Trevisu, līdz uzzināja, ka Grānts ir pieņēmis lomu. Filma izdošanas brīdī saņēma pozitīvas kritiķu atsauksmes un mūsdienās tiek uzskatīta par klasiku. 2000. gadā Amerikas Kinoinstitūts 100 smieklīgāko amerikāņu filmu sarakstā "Arsēns un vecas mežģīnes" ierindoja 30. vietā. Tīmekļa vietnē Rotten Tomatoes filmai ir 85% vērtējums.
Sižets
Pazīstams teātra kritiķis un laulību pretinieks Mortimers Brūsters (Grānts) iemīlas Eleinā Hārperē (Leina) un apprec viņu. Mortimers atriežas savā tanšu Ebijas (Halla) un Martas (Edeira) mājās, kur viņš uzauga. Tur viņš nejauši lādē atrod vīrieša līķi. Kā atklāj tantes, tas ir jau divpadsmitais viņu upuris. Mortimera brālis Tedijs (Aleksandrs), kurš uzskata ka ir Teodors Rūzvelts, līķus aprok pagrabā uzskatot, ka tie ir dzeltenā drudža upuri, kuri mira, rokot Panamas kanālu.
Mājās ierodas arī brālis Džonatans (Mesijs), kurš atgādina Borisu Kārlofu, un viņa palīgs, plastiskais ķirurgs Hermans Einšteins (Lorre). Arī Džonatans ir sērijveida slepkava, kurš, bēgot no policijas, cenšas paslēpt savu pēdējo upuri. Džonatans piedāvā savu līķi arī paslēpt pagrabā, taču tantes iebilst, sakot, ka viņu upuri bija "jauki" kungi, toties Džonatana upuris ir svešinieks. Džonatans plāno nogalināt arī Mortimeru.
Eleina ļoti vēlas doties medusmēnesī, taču viņu satrauc Mortimera arvien dīvainākā uzvedība. Viņš neveiksmīgi mēģina brīdināt nolaidīgo policiju par Džonatana klātbūtni. Lai novērstu uzmanību no tantēm, Mortimers mēģina Tediju ievietot ārstēšanai psihiatriskajā slimnīcā. Baidoties, ka viņam ir ģenētiska nosliece uz garīgām slimībām, Mortimers Eleinai saka, ka nevar būt viņas vīrs.
Džonatans galu galā tiek arestēts, bet Einšteins dodas bēgt pēc tam, kad ir parakstījis Tedija hospitalizācijas dokumentus. Tantes vēlas viņam pievienoties, bet pirms tam paziņo Mortimeram, ka viņš ir adoptēts. Atvieglots, viņš noskūpsta Eleinu, un viņi dodas medusmēnesī.
Jānis Lūsis (zoologs)
Jānis Arnolds Lūsis (dzimis, miris ) bija latviešu zoologs un ģenētiķis.
Viņa brālis Arvīds Lūsis bijis matemātiķis.
Biogrāfija
Dzimis 1897. gadā. Mācījās Ķoņu trīsgadīgajā pagastskolā (1906-1909), Rūjienas draudzes skolā (1909-1912), Valkas reālskolā (1912—1916). 1916. gadā uzsāka studijas Petrogradas Universitātes Fizikas un matemātikas fakultātes Bioloģijas nodaļā, kuru absolvēja 1923. gadā. No 1929. līdz 1932. gadam bija zinātniskais līdzstrādnieks Vissavienības Lauksaimniecības Zinātņu akadēmijā. No 1925. līdz 1936. gadam Lūsis bija Ļeņingradas Universitātes docētājs, 1935. gadā kļuva par profesoru. No 1932. līdz 1936. gadam docēja arī Ļeņingradas Zootehniskajā institūtā, no 1942. līdz 1948. gadam — Severcova Evolucionārās morfoloģijas institūtā.
1948. gadā sakarā ar T. Lisenko vadīto pret ģenētiku vērsto kampaņu viņu atlaida no darba, jo atteikties no savas zinātnieka pārliecības viņš nevarēja. 1949. gadā kļuva par docētāju Latvijas Universitātē. No 1958. līdz 1966. gadam vadīja Zooloģijas katedru, pēc tam līdz 1971. gadam Zooloģijas un ģenētikas katedru. 1961. gadā izveidoja Latvijas Valsts universitātes Zooloģijas muzeju.
Kaivēnu pilskalns
Kaivēnu pilskalns atrodas Vidzemē, Madonas novada Ērgļu pagastā, Ogres kreisajā krastā 3 kilometrus uz dienvidiem no Ērgļiem. Valsts nozīmes kultūras piemineklis.
Pilskalnu arklājis Arvīds Gusārs, bet aprakstījis Ernests Brastiņš. Izvietojies apmēram 20 metrus augstas pauguru grēdas austrumu galā, plakums — 40 x 20 metri. Kultūrslānis ap 1 metru biezs. Datējums — vēlais bronzas laikmets līdz vidējais dzelzs laikmets.
Jānis Lūsis (zoologs)
Darbi
Nodarbojies ar mājdzīvnieku evolūcijas un izcelšanās pētīšanu. Publicējis vairāk nekā 60 zinātnisko rakstu. Galvenie pētījumi bija par divpunktu mārītes (Adalia bipunctata) krāsām un zīmējuma daudzveidību, dažādu formu izplatību, kā arī pētījumi par savvaļas kalnu aitu arharu jeb argalu (Ovis ammon polii) krustošanu ar labākajām smalkvilnas aitām (merīnaitām). J. Lūša vārdā ir nosaukta veltņtārpu suga Philometroides lusiana un gamazīnērču suga Hypoastis lusisi.
Džakomo Leopardi
Džakomo Leopardi (dzimis, miris ) bija 19. gadsimta sākuma itāļu dzejnieks un domātājs - pesimists. Piedzimstot un uzaugot ultrakonsevatīvās Pāvesta valsts nomales pilsētā un visu mūžu pavadījis Itālijā, tomēr spēja ietekmēt tālaika Eiropas aktuālo ideju attīstību. Daiļradi un uzskatus ietekmēja Leopardi veselības un privātās dzīves problēmas, kā arī Itālijas sociālekonomiskais stāvoklis.
Suhorukovas ezers
Suhorukovas ezers (arī Lielais Suhorukovas ezers) ir ūdenstilpe Krāslavas novada Robežnieku pagastā. Izvietojies pagasta ziemeļdaļā pie autoceļa V628 uz robežas ar Asūnes pagastu. Cauri tek Ormjanka uz Mazo Suhorukovas ezeru un tālāk uz Asūnes ezeriem.
Menuets (grupa)
1968—1974
Nozīmīgs pavērsiens bija 1969. gada Latvijas Televīzijas konkurss "Ko tu proti?" un sekojošā iepazīšanās ar gados vecāko Jāni Blūmu, kurš kļuva par grupas vadītāju un pedagogu. 1970. gadā sākās grupas sadarbība ar Imantu Kalniņu, kura grupa 2xBBM tikko bija aizliegta. Viņam bija vajadzīga grupa, kas dzejnieka Māra Čaklā autorvakarā izpildītu dziesmu ciklu no aizliegtās filmas "Elpojiet dziļi" ("Četri balti krekli", 1967) — dziesmas, kuras vēlāk veidoja populārāko "Menueta" repertuāra daļu. Pirmā Kalniņa dziesma "Menuetam" bija "Dūdieviņš", to dziedāja Ilona Bāliņa, kas grupai bija pievienojusies 1970. gadā. 1971. gadā grupa piedalījās "Liepājas Dzintarā" un ierakstīja TV filmu "Viss ir labs, kas labi beidzas".
Grupas sastāvs vairākkārt mainījās, vienu laiku tajā pat dziedāja sieviešu vokālais kvartets. Septiņdesmito gadu pirmajā pusē grupas puiši bija spiesti dienēt Padomju armijā, arī tas uz laiku apgrūtināja grupas darbību. 1973. gadā I. Bāliņa pameta grupu, viņas vietā nāca Baiba Jagere. 1974. gadā ierakstīta mūzika Rolanda Kalniņa nepabeigtajai kinofilmai "Piejūras klimats". 1975. gadā repertuāru papildināja arī Raimonda Paula dziesmas ("Rigoleto motīvs", "Lapsenes nāve").
Grupa koncertēja arī Somijā, Portugālē, Polijā, kā arī Maskavā un Kijevā. 1977. gadā Piebalgā aizsākās Imantdienu tradīcija.
1974—1983
Par "Menueta" klasisko sastāvu var dēvēt mūziķus, kas grupā darbojās no 1974. gada — ap šo laiku pievienojās ģitārists Leons Sējāns, dziedātāja Inese Pabērza, vēlāk arī taustiņinstrumentālists Juris Kulakovs. Grupa vairākkārt koncertēja arī ārzemēs. Sadarbība ar I. Kalniņu turpinājās, un tās virsotne bija Kalniņa cikls ar Ojāra Vācieša vārdiem "Balādes par Matisonu". 1979. gada 21. janvārī grupas „Menuets” 10. jubilejas koncertā Rīgas Operetes teātrī. Tajā pašā gadā iznāca grupas pirmā skaņuplate ar Imanta Kalniņa dziesmām, bet Mikrofona aptaujā Menueta izpildītā "Dziesma, ar ko tu sāksies?" ieguva 2. vietu. Šajā laikā blakus I. Kalniņa dziesmām bija arī grupas dalībnieku kompozīcijas — gan Adriana Kukuvasa dziesmas ("Jūlijnakts", "Krīt visbaltākie sniegi"), gan Jura Sējāna ("Miglas lokā"), gan Jura Kulakova agrīnās kompozīcijas. Taču nākamajos gados grupas radošā darbība pamazām apsīka. J. Kulakovs kopā ar J. un L. Sējāniem un R. Bartaševiču 1981. gadā sāka darboties arī grupā "Pērkons". 1983. gadā grupas darbība tika apturēta — padomju kultūras ierēdņi pārmeta tai brīvdomību un aizliedza plašākas uzstāšanās.
1983—1992
Turpmākajos gados A. Kukuvass, kurš no grupas bija aizgājis jau 1978. gadā, sāka solodarbību (populārākās dziesmas — "Atgriežoties", "Piezvani man"), I. Pabērza bija Valmieras Drāmas teātra aktrise, J. Kulakovs ar domubiedriem turpināja darbību "Pērkonā" (tas piedzīvoja aizlieguma periodus no 1983. līdz 1984. un no 1985. līdz 1987. gadam), A. Bartaševičs no 1985. līdz 1988. gadam spēlēja ģitāru I. Kalniņa grupā "Turaidas Roze".
"Menuets" atkal koncertēja 1987. gadā, kad padomju cenzūras žņaugi bija atslābuši — grupa sapulcējās uz traģiski bojā gājušā Jāņa Blūma piemiņas koncertiem. Tos ierakstīja arī Latvijas TV.
1992—2008
Kopš 1992. gada grupas mūziķi reizēm apvienojās, lai uzstātos ar veco dziesmu programmu. Tika izdoti divu I. Kalniņa dziesmu apkopojumi diskos, 2005. gadā pirmoreiz ierakstīts dziesmu cikls, ko I. Kalniņš sarakstīja neiestudētai izrādei, kuru bija paredzēts veidot pēc Viktora Igo darba "Cilvēks, kas smejas".
1998. gadā "Menuets" saņēma Latvijas Mūzikas ierakstu gada balvu par mūža ieguldījumu latviešu rokmūzikā.
2008. gadā pirms Latvijas tūres grupa izplatīja informāciju, ka šī būs viņu pēdējā tūre un turpmāku koncertu nebūs.
Kopš 2008. gada
2014. gadā grupa devās 45 gadu jubilejas koncerttūrē.
2018. gada nogalē notiek "Menueta" 50 gadu jubilejas koncerttūre “Menuetam 50, Latvijai 100”.
Betmens (1966. gada filma)
"Betmens" (en) ir 1966. gada ASV supervaroņu filma, kuras režisors ir Leslijs H. Martinsons. Filmas sižets balstīts uz DC Comics tāda paša nosaukuma tēlu.
Filmā galvenās lomas attēlo Adams Vests, Burts Vords, Cēzars Romero, Frenks Goršins, Lī Meriveters un Burdžess Meredits. Filmas pirmizrāde notika.
Filma ir par Betmenu un Robinu, kuriem jāglābj Gotema no ļaundariem.
Vidusjūras diēta
Vidusjūras diēta ir diēta, kuru iedvesmojuši to cilvēku ēšanas paradumi, kuri dzīvo Vidusjūras reģionā. Sākotnēji tas tika izstrādāts 1960. gados, un balstījās uz Grieķijas, Turcijas, Itālijas un Spānijas virtuvēm. Kopš desmitgadēm no tā laika, tajā ir iekļautas arī citas Vidusjūras virtuves, piemēram, Turcijas, Balkānu, Tuvo Austrumu, Ziemeļāfrikas un Portugāles.
Šīs diētas galvenie aspekti ir proporcionāli liels neapstrādātu graudaugu, pākšaugu, olīveļļas, augļu un dārzeņu patēriņš, kā arī mērens zivju, piena produktu (galvenokārt siera un jogurta) un gaļas produktu patēriņš. Olīveļļa ir pētīta kā potenciāls veselības faktors, kas var samazināt visu cēloņu izraisīto mirstību un hronisku slimību risku.
Uztura sastāvdaļas
Dažādās Vidusjūras reģiona valstīs un starp Vidusjūras baseina iedzīvotāju grupām pastāv Vidusjūras diētas variācijas, ko nosaka etniskās, kultūras, ekonomiskās un reliģiskās atšķirības. "Vidusjūras diēta", kā to definē dietologi, parasti ietver šādas sastāvdaļas, kas var arī nebūt raksturīgas Vidusjūras baseina valstu diētām:
Šīs proporcijas dažkārt tiek attēlotas Vidusjūras diētas piramīdā. Aptuveni šāda sastāva uzturā tauku saturs veido 25-35 % no kopējā uzņemto kaloriju daudzuma, bet piesātināto tauku daudzums ir ne vairāk kā 8 % no kaloriju daudzuma.
Atšķirībā no diētas ieteikumiem, olīveļļa lielā daļā Vidusjūras baseina valstu nav galvenais tauku produkts: piemēram Itālijas ziemeļu un centrālajā daļā ēdienu gatavošanā, cepjot, parasti izmanto speķi un sviestu, bet olīveļļu izmanto tikai salātu un vārītu dārzeņu pagatavošanai; Ziemeļāfrikā un Tuvajos Austrumos tradicionālie galvenie tauki ir aitas astes tauki un kausēts sviests (samna).
Tautas augstskola
Tautas augstskolas bija no 1920. līdz 1940. gadam Latvijā izveidots ārpusskolas izglītības iestāžu tīkls pieaugušajiem iedzīvotāju izglītības līmeņa celšanai. Liels skaits strādnieku jauniešu, kuri pa dienu strādāja rūpnīcās, vakaros izglītojās mākslā, literatūrā, sabiedriskajās zinātnēs. Rīgas Tautas augstskolas organizētājs bija Jānis Aberbergs-Augškalns.
Vēsture
Ideja par Tautas augstskolas dibināšanu radās sociāldemokrātu vidē, lai kompensētu izglītošanās iespēju neesamību nabadzīgākajai iedzīvotāju daļai, jo Pirmā pasaules kara un Latvijas brīvības cīņu laikā un tam sekojošos juku laikos daudzi bija palaiduši garām iespēju izglītoties, daudziem tādas iespējas nebija finansiālu iemeslu dēļ (tēvi un vecākie brāļi karos krituši, jauniešiem bija jāpelna iztika ģimenei).
Tūlīt pēc Latvijas brīvības cīņu beigām 1920. gadā tika nodibināta Latvijas Tautas universitāte kā vakara mācību iestāde ar humanitāru ievirzi ar nodaļām Rīgā, Cēsīs, Kuldīgā, Jelgavā, Liepājā, Daugavpilī, Siguldā un Rīgas Tautas augstskola ar nodaļām Liepājā, Valmierā, Valkā, Jelgavā. 1928. gadā izveidojās Latgales Tautas universitāte ar centru Rēzeknē un Lauksaimniecības Tautas augstskola Rīgā. Tehniskās zinības varēja apgūt 1933. gadā dibinātajā Krišjāņa Barona Tautas augstskolā.
Pēc Ulmaņa apvērsuma 1934. gadā tika slēgta Rīgas Tautas augstskola, bet pārējās likvidēja pēc Latvijas okupācijas 1940. gadā.
Ostā
"Ostā" (en) ir 1954. gada ASV kriminālā drāmas filma, kuras režisors ir Elija Kazans. Filmas sižets balstīts uz Malkolma Džonsona rakstu sēriju Crime on the Waterfront laikrakstā New York Sun (iegūta 1949. gada Pulicera balva).
Filma ir par bijušo bokseri, kas tagad strādā ostas dokos, un arodbiedrības vadītāju, kas ir saistīts ar mafiju. Tajā galvenās lomas attēlo Marlons Brando, Lī Dž. Kobss, Eva Marija Seinta, Rods Steigers. "Ostā" nominēta 12 Amerikas Kinoakadēmijas balvām un saņēma 8, tai skaitā kā "Labākā filma".
Konstantīns Pobedonoscevs
Konstantīns Pobedonoscevs (ru, 1827—1907) bija krievu tiesībnieks un valstsvīrs. Pobedonosceva ietekmē Krievijas impērijas ķeizars Aleksandrs III 1881. gadā izsludināja manifestu, kurā darīja zināmu, ka viņš, paļaudamies uz patvaldības varu un patiesību, cieši apņēmies patvaldību nostiprināt un pret visiem uzbrukumiem aizstāvēt. Pobedonoscevs saglabāja varu arī Nikolaja II laikā līdz pat 1905. gada revolūcijai. Viņa vadībā par valdošo principu kļuva reliģiskās dogmās iestingušas pareizticības un uz krievu nacionālismu dibināta despotisma izplatīšana. Baltijas guberņas zaudēja autonomiju, vietējo pašvaldību, pārvaldes un tiesu iekārtu pielīdzināja Krievijas guberņām, kur visas administrācijas un tiesu funkcijas veica krievu valdības iecelti ierēdņi.
2019. gada Pasaules čempionāts kalnu slēpošanā
2019. gada Pasaules čempionāts kalnu slēpošanā notika Orē, Zviedrijā, laikposmā no 4. līdz 17. februārim.
Ore par pasaules čempionāta norises vietu tika apstiprināta Starptautiskās Slēpošanas federācijas (FIS) kongresā Barselonā 2014. gada jūnijā. Uz čempionāta rīkošanu pretendēja arī Itālijas pilsēta Kortīna d'Ampeco. Pasaules čempionāts Orē notika trešo reizi, iepriekšējās reizes tas šajā vietā norisinājās 1954. un 2007. gadā.
Čempionātā tika sadalīti 11 medaļu komplekti. Medaļu kopvērtējumā labāko rezultātu uzrādīja Norvēģijas un Šveices sportisti — pa divām zelta un pa vienai sudraba un bronzas medaļai. Visvairāk medaļu kopā izcīnīja Austrijas kalnu slēpotāji, iegūstot 8 godalgas.
Medaļu kopvērtējums
Mājinieki
Nacuko Hara
Nacuko Hara (ja; dzimusi ) ir bijusī japāņu futboliste, bijusi Japānas sieviešu futbola izlases dalībniece.
Spāre (zivs)
Spāre (Ballerus ballerus) ir sapalu dzimtas (Leuciscidae) saldūdens zivs, kas sastopama Centrāleiropā, Austrumeiropā un Skandināvijā.
Izplatība
Spāre mājo lielās upēs, kas ietek Baltijas, Ziemeļu, Melnajā, Azovas un Kaspijas jūrā. Sastopama, piemēram, Vēzerē, Elbā, Donā un Volgā. Urālu upēs reti sastopama. Izplatības areāls rietumos sākas ar Vāciju un Austriju, dienvidrobeža šķērso Balkānu ziemeļdaļu, turpinās pāri Ukrainai, Ziemeļkaukāzam un Krievijai līdz Urāliem. Areāla ziemeļu robeža Zviedrijā un Somijā ir 62° ziemeļu paralēle. Visā savā izplatības areālā spāre ir aizsargājama suga. Apdraudējumu rada piemērotu krastu izzušana nārstošanai un mazuļu augšanai.
Latvijā
Latvijā spāre sastopama ļoti reti. Pa vienam eksemplāram konstatēta Ķeguma (1969. gadā) un Pļaviņu ūdenskrātuvē (1984. gadā). Pēc arheoloģiskajos izrakumos iegūtajiem datiem spāre Daugavā dzīvojusi arī 1000. gadā pirms mūsu ēras. Kopumā spāres izplatību attiecina uz Daugavu, Gaujas lejteci un Lielupi, Ventu, Salacu un piejūras ezeriem: Babītes, Juglas, Mazo Baltezeru, Ķīšezeru, Lielo Baltezeru, kā arī Rīgas līci. Agrāk bijusi sastopama arī Lubānā, bet pēc tā platības samazināšanās sākusi izzust. Kopš 1995. gada iekļauta Latvijas Sarkanās grāmatas reto sugu kategorijā.
Izskats
Spāre ir vidēji liela saldūdens zivs. Tās garums nepārsniedz 50 cm, svars 1,5 kg. Latvijā spāres tik lielas neizaug, tās garums ir līdz 31 cm, svars 0,7 kg. Kopumā tās garums parasti ir 20—27 cm. Spāres ķermenis ir augsts, no sāniem saplacināts. Mute vērsta uz priekšu. Mugura zilganpelēka vai zilganzaļgana, sāni un vēders sudrabains. Pirms nārsta tēviņiem uz ķermeņa sāniem virs anālās spuras izveidojas nārsta kārpiņas. Krūšu spuras un vēdera spuras dzeltenīgas ar melnu apmali. Rīkles zobi vienā rindā.